סמואל אל-מוגרבי

סמואל בן יחיא אל-מוגרבי (במקור: שמואל בן יהודה אבן אבון; סביבות 1125 בבגדאד – סביבות 1180 במראע'ה שבמזרח אזרבייג'ן) היה מתמטיקאי, אסטרונום ורופא יהודי שהתאסלם בשנת 1163.

ביוגרפיה 
בצעירותו סמואל למד עברית ולימודי דת, מתמטיקה, הנדסה ורפואה, וכבר אחרי בר המצווה החל משמש כמורה למתמטיקה.

אביו של סמואל היה ר' יהודה בן שמואל אבן-עבאס מפאס, מחבר הפיוט המפורסם "עת שערי רצון להפתח", שיש האומרים שהוא חיברו כאבל על ההתאסלמות של בנו. הוא אכן כותב בספרו "אפחאם אליהוד", שכאשר החליט להתאסלם כתב לאביו מכתב ובו בישרו על החלטתו. באותה תקופה היה אביו בחלב והוא היה בחסנכיף (כיום בטורקיה), ואביו יצא לפגוש אותו, ובדרכו, בהיותו במוסול, חלה ונפטר.

קודם להתאסלמותו היה תלמידו של המלומד היהודי ברוך בן מלכה, שהתאסלם בסוף ימיו.

התאסלמותו 
בשנת 1163 התאסלם, בחיבורו "ספר המראות" מספר שנצטווה בחלום על ידי מוחמד ושמואל הנביא להתאסלם, אבן כמונה טען שהתאסלם כדי להרגיז את היהודים, בכתביו מספר על יחסיו הגרועים עם אביו מה שלטענת שרה סטרומזה יכול להיות מניע להתאסלמות.

תרומתו 
אל-מוגרבי המשיך את אוקלידס, וכבר בגיל 19 הוא כתב את ספרו "الباهر في الجبر" (אלבאהר פי אלג'בר = "המבריק באלגברה"), שבו הוא השתמש באינדוקציה מתמטית. הוא גם חקר את הבינום של ניוטון עד ל- n=12 ואת משולש פסקל שהשאיר אחריו אלכרג'י.

כמו כן כתב ספר נגד היהדות בשם إفحام اليهود ("איפחאם אליהוד", "השתקת היהודים" (הפרכת טענותיהם בראיות ומופתים)), שבו הוא מתפלמס עם מוצאו. מקטרגים כנגד היהדות בעולם האסלאם השתמשו בטיעונים שבספרו של סמואל אל-מוגרבי גם דורות לאחר מותו, וממשיכים לעשות בו שימוש עד ימינו. בשנת 2006 הספר יצא לאור במהדורה מחודשת בקהיר.

לקריאה נוספת 
 שמעון שטובר, ספר דברי יוסף, יד בן-צבי. 1993, עמ' 146–149
משה פרלמן, הפולמוס בין האסלאם ליהדות בימי הביניים מתוך "סופרים מוסלמים על יהודים ויהדות" (ירושלים, 1996) עמ' 134–141

קישורים חיצוניים

 
 
 
 Samau'al al-Maghribī, Ifḥām Al-Yahūd: Silencing the Jews, Translation: Moshe Perlmann, Proceedings of the American Academy for Jewish Research ,Vol. 32 (1964), pp. 5+7-104+1-3+5-136.

הערות שוליים 

יהודים ויהדות בימי הביניים
רופאים יהודים עיראקים
יהודים איראנים ופרסים
מתמטיקאים פרסים
רופאים פרסים
מתמטיקאים יהודים
אסטרונומים יהודים
יהודים שהתאסלמו
יהודים מומרים
רופאים יהודים איראנים
רופאים מהמאה ה-12
מתמטיקאים מהמאה ה-12